*Հավելված*

*Հրազդան համայնքի ավագանու*

*2024 թվականի դեկտեմբերի 10-ի  
N ---- -Ն որոշման*

|  |
| --- |
| **ՀՐԱԶԴԱՆԻ ՀԱՄԱՅՆՔԱՊԵՏԱՐԱՆԻ ԵՆԹԱԿԱՅՈՒԹՅԱՆ ԱՐՏԱԴՊՐՈՑԱԿԱՆ ԴԱՍՏԻԱՐԱԿՈՒԹՅԱՆ, ՄՇԱԿՈՒԹԱՅԻՆ ԵՎ ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԿՈՂՄԻՑ 2025 ԹՎԱԿԱՆԻՆ ՄԱՏՈՒՑՎՈՂ ԾԱՌԱՅՈՒԹՅՈՒՆՆԵՐԻ ԴԻՄԱՑ ՏԵՂԱԿԱՆ ՎՃԱՐԻ ԴՐՈՒՅՔԱՉԱՓԵՐԸ ԵՎ ԿԻՐԱՌՎՈՂ ԱՐՏՈՆՈՒԹՅՈՒՆՆԵՐԸ**  1. Հրազդանի համայնքապետարանի ենթակայության նախադպրոցական ուսումնական հաստատությունների ծառայություններից օգտվող մեկ երեխայի համար մատուցված ծառայությունների դիմաց տեղական վճարի չափը սահմանել ամսական 6000 (վեց հազար) դրամ:  2. Հրազդանի համայնքապետարանի ենթակայության նախադպրոցական ուսումնական հաստատությունների կողմից մատուցված ծառայությունների դիմաց տեղական վճարի վերահաշվարկ սահմանել.  1) հիվանդության պատճառով չհաճախած օրերի՝ բժշկական հաստատության կողմից տրամադրված տեղեկանք ներկայացնելու դեպքում,  2) երեխայի՝ նախադպրոցական ուսումնական հաստատություն ընդունվելու կամ ազատվելու օրվանից:  3. Հրազդանի համայնքապետարանի ենթակայության արտադպրոցական դաստիարակության կազմակերպությունների (երաժշտական և արվեստի դպրոցներ) ծառայություններից օգտվող մեկ երեխայի համար մատուցված ծառայությունների դիմաց տեղական վճարի չափը սահմանել ամսական 3000 (երեք հազար) դրամ, բացառությամբ սույն հավելվածի 3.1 կետի:  3.1 Հրազդանի համայնքապետարանի ենթակայության երաժշտական և արվեստի դպրոցներում ընդհանուր գեղագիտական զարգացման գծով ուսումնառության ծառայությունից օգտվող մեկ սովորողի համար մատուցված ծառայությունների դիմաց տեղական վճարի չափը սահմանել ամսական 7000 (յոթ հազար) դրամ:  4. Հրազդանի համայնքապետարանի ենթակայության «Վ. Զաքարյանի անվան երիտասարդական մարզամշակութային ուսումնական կենտրոն» բյուջետային հիմնարկի ծառայություններից օգտվող մեկ երեխայի համար մատուցված ծառայությունների դիմաց տեղական վճարի չափը սահմանել ամսական.  1) թաեքվոնդո մարզաձևի համար՝ 4000 (չորս հազար) դրամ,  2) մյուս մարզաձևերի և խմբակների համար՝ 3000 (երեք հազար) դրամ:  5. Հրազդանի համայնքապետարանի ենթակայության «Հրազդան համայնքի մանկապատանեկան ստեղծագործական կենտրոն» բյուջետային հիմնարկի ծառայություններից օգտվող մեկ երեխայի համար մատուցված ծառայությունների դիմաց տեղական վճարի չափը սահմանել ամսական 3000 (երեք հազար) դրամ: Էստրադայի, քանդակագործության, բատիկի, ասմունքի և դաշնամուրի խմբակների ուսուցումն իրականացնել անվճար:  6. Հրազդանի համայնքապետարանի ենթակայության «Արտակ Ռաֆայելյանի անվան մանկապատանեկան մարզադպրոց» բյուջետային հիմնարկ հաճախող երեխաների մարզումներն իրականացնել անվճար:  7. Հրազդանի համայնքապետարանի ենթակայության «Հրազդանի դրամատիկական թատրոն-մշակութային կենտրոն» համայնքային ոչ առևտրային կազմակերպության ծառայությունից օգտվող մեկ երեխայի համար մատուցված ծառայությունների դիմաց տեղական վճարի չափը սահմանել թատերական խմբի համար ամսական 10000 (տասը հազար) դրամ:  8. Հրազդանի համայնքապետարանի ենթակայության նախադպրոցական ուսումնական հաստատությունների մատուցված ծառայությունների դիմաց օգտվողների համար սահմանել արտոնություն՝ տեղական վճարի դրույքաչափը նվազեցնելով 50 տոկոսի չափով հետևյալ դեպքերում.  1) միևնույն ընտանիքից երկու և ավելի երեխաների՝ նախադպրոցական ուսումնական հաստատություն հաճախելու դեպքում՝ երկրորդ և հաջորդ երեխաների համար, ինչպես նաև չորս և ավելի երեխաներ ունեցող ընտանիքների համար,  2) միակողմանի ծնողազուրկ երեխաների համար,  3) դատարանի վճռով անգործունակ ճանաչված ծնողի երեխայի համար,  4) հաշմանդամություն ունեցող անձ ճանաչված ծնողի երեխայի համար, որի մոտ սահմանված է ֆունկցիոնալության ծանր և խորն աստիճանի սահմանափակում,  5) Հրազդան քաղաքի Կաքավաձոր թաղամասում բնակվող երեխաների համար:  9.Հրազդանի համայնքապետարանի ենթակայության արտադպրոցական դաստիարակության և մշակութային հաստատությունների ծառայություններից օգտվողների համար սահմանել արտոնություն՝ տեղական վճարի դրույքաչափը նվազեցնելով 50 տոկոսի չափով հետևյալ դեպքերում.  1) չորս և ավելի անչափահաս երեխաներ ունեցող ընտանիքների համար,  2) միակողմանի ծնողազուրկ երեխաների համար,  3) դատարանի վճռով անգործունակ ճանաչված ծնողի երեխայի համար,  4) հաշմանդամություն ունեցող անձ ճանաչված ծնողի երեխայի համար, որի մոտ սահմանված է ֆունկցիոնալության ծանր և խորն աստիճանի սահմանափակում,  10. Հրազդանի համայնքապետարանի ենթակայության նախադպրոցական ուսումնական հաստատությունների կողմից մատուցվող ծառայություններից օգտվողների համար սահմանել արտոնություն՝ տեղական վճարի նկատմամբ զրոյական դրույքաչափի կիրառմամբ հետևյալ դեպքերում.  1) առանց ծնողական խնամքի մնացած երեխաների համար,  2) հաշմանդամություն ունեցող երեխաների համար:  11. Հրազդանի համայնքապետարանի ենթակայության արտադպրոցական ուսումնական հաստատությունների կողմից մատուցվող ծառայություններից օգտվողների համար սահմանել արտոնություն՝ տեղական վճարի նկատմամբ զրոյական դրույքաչափի կիրառմամբ հետևյալ դեպքերում.  1) առանց ծնողական խնամքի մնացած երեխաների համար,  2) արցախյան պատերազմներում կամ մարտական գործողությունների ժամանակ զոհված կամ անհայտ կորելու հետևանքով դատական կարգով անհայտ բացակայող ճանաչված ծնողի երեխայի համար,  3) կրթության և զարգացման առանձնահատուկ պայմանների կարիք ունեցող երեխաների համար,  4) հաշմանդամություն ունեցող երեխաների համար:  12. Հրազդանի համայնքապետարանի ենթակայության նախադպրոցական և արտադպրոցական ուսումնական հաստատությունների ծառայություններից օգտվող մեկ երեխայի համար մատուցված ծառայությունների դիմաց տեղական վճարի արտոնություններ կիրառել օրենսդրությանը չհակասող այլ դեպքերում՝ համայնքի ավագանու որոշմամբ: |

|  |  |  |  |  |
| --- | --- | --- | --- | --- |
| **ՀԱՄԱՅՆՔԻ ՂԵԿԱՎԱՐ՝                          ՍԵՎԱԿ ՄԻՔԱՅԵԼՅԱՆ** | | | *\_\_\_\_\_\_\_\_\_\_\_\_\_\_\_Ռ.ԴԱՆԻԵԼՅԱՆ* | |
|  | | |  | |
|  | |  |  | |